BASES DO II CONCURSO DE ENTROIDO DE VERÁN DE PONTE CALDELAS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 11/05/2018)

PRIMEIRA.— O DESFILE DO CONCURSO DE ENTROIDO DE VERÁN 2018 celebrarase o sábado 16 de xuño de 2018, ás 21:00 horas. A concentración dos participantes será a partir das 19:30 horas no Paseo Manuel Cordo Boullosa (rúa que conduce á Praia Fluvial de A Calzada). O recorrido a levar a cabo será o seguinte: saída dende o Paseo Manuel Cordo Boullosa, incorporación á Rúa da Ponte, xirando por Avenida de Vigo, Rúa Marín e rematando na Alameda de Ponte Caldelas. A reunión do Xurado e a entrega de premios levarase a cabo a continuación no Centro Cultural da vila. SEGUNDA.— Poderán participar tódolos que se inscriban nunha das seguintes categorías: TERCEIRA.— Inscricións: as solicitudes de inscrición presentaranse no Rexistro Xeral do Concello de Ponte Caldelas (en horario de 9 a 14:00 horas) en impreso normalizado facilitado a tal efecto (estará a disposición en www.pontecaldelas.org) con data límite de xoves 14 de xuño de 2018. Tamén se poderán remitir vía Fax. ó 986750020 e pola sede electrónica da Concello pontecaldelas. sedelectronica. es. A organización resérvase o dereito de decretar o peche admisión de solicitudes antes desta data no caso de que a cantidade das mesmas sexa superior á capacidade máxima admisible polas características do recorrido. En caso de suspensión da celebración do Desfile, e no suposto de que se leve a cabo un traslado de data o novo prazo de inscrición abranguerá ata as 14:00 horas do último día hábil anterior non sábado á nova data de celebración, manténdose o mesmo procedemento de solicitude. CUARTA.— Xurado: o Xurado estará composto polos seguintes membros: Presidente: D. Enrique Vidal Tellado, Tenente de Alcalde do Concello de Ponte Caldelas ou persoa en quen delegue. Secretario: Dna. María Martín Regueira, Dinamizadora Cultural do Concello de Ponte Caldelas ou persoa en quen delegue. Vogais: cinco persoas elixidas entre o público asistente ó desfile e persoal colaborador coa organización. Á hora de conceder os premios valoraranse aspectos como a orixinalidade, vestiario, calidade musical, capacidade de representación,. así como o desenfado e ánimo de Entroido ó longo de todo o percorrido. As decisións do Xurado son inapelables e se o considera oportuno pode deixar algún premio deserto tendo en ambos casos liberdade de criterio. QUINTA.— Premios: establécense os seguintes: Os premios serán pagados no Concello de Ponte Caldelas previa solicitude de pagamento asinada polo premiado ou representante da comparsa ou grupo. A percepción dos importes correspondentes estará suxeita ás retencións e impostos contemplados na lexislación vixente. SEXTA.— Desfile: a orde de desfile será asignada pola organización do evento e comunicada ós participantes no momento de chegada á concentración. Da mesma maneira, o persoal da organización e o xurado do concurso quedan facultados para excluír do desfile ou cambiar o seu posto na orde a calquera elemento das comparsas que se considere perigoso co obxecto de garantir a seguridade dos demais participantes e do público asistente antes, durante e ó final do evento. Queda prohibido a utilización de elementos como pirotecnia, lume,. ou calquera outro material ou elemento do desfile que incida na seguridade dos participantes ou do público SÉTIMA.— O Presidente do Xurado queda facultado para resolver as posibles eventualidades ou controversias que poidan xurdir e non previstas nestas bases. OITAVA.— O Presidente do Xurado resérvase a facultade de suspensión do desfile por causas debidamente motivadas sen que de lugar a ningún tipo de indemnización por parte dos participantes. NOVENA.— A participación no concurso exime á organización de calquera responsabilidade relativa ós danos que as persoas, vehículos e calquera outro elemento que se empregue no mesmo poida sufrir ou ocasionar durante a celebración do mesmo. DÉCIMA.— A participación no concurso supón a aceptación de todas e cada unha das bases. UNDÉCIMA.— As presentes BASES serán expostas no taboleiro de anuncios do Concello de Ponte Caldelas, na web www.pontecaldelas.org, na sede electrónica municipal e publicadas no Boletín Oficial da Provincia. O Alcalde, Asdo.: Andrés Díaz Sobral